stanford-oval/wikipedia huggingface dataset:
Fenriz

| Gylve Fenris Nagell |
| --- | --- |
 Gylve Fenris Nagell oikealla
Henkilötiedot
Syntynyt: 28. marraskuuta 1971
Ammatti:  muusikko
Muusikko
Taiteilijanimi:  Fenriz Hank Amarillo (aiemmin)
Aktiivisena:  1986–
Tyylilajit:  black metal, death metal
Soittimet:  Rummut, Bassokitara
Yhtyeet:  Darkthrone Dødheimsgard Valhall Isengard Neptune Towers Satyricon
Levy-yhtiöt:  Peaceville Records 
  [ Muokkaa Wikidatassa ] [ ohje ]  
Fenriz (oik. Leif Nagell, myöhemmin Gylve Fenris Nagell, s. 28. marraskuuta 1971) on norjalainen muusikko, joka tunnetaan parhaiten hänen black metal -yhtyeestään Darkthrone, jossa hän sanoittaa sekä soittaa rumpuja. Nagellilla on kuitenkin monia muitakin musiikkiprojekteja tyyliltään laidasta laitaan. Vuonna 2004 Fenriz julkaisi Peacevillen kautta Fenriz Presents... The Best of Old-School Black Metal -kokoelmalevyn, joka sisältää black metallin pioneerien kappaleita. Hän on myös tehnyt Norjan NRK:lle radiotyötä ja esiintynyt televisiossa.
Nykyisin Fenriz asuu Oslossa ja hän työskentelee postilaitoksessa. Hänet tunnetaan myös aktiivisena luontoihmisenä ja Oslon alueen metsien suojelijana.
Syksyllä 2016 Nagell valittiin 9 000 asukkaan Kolbotnin kaupunginvaltustoon liberaalipuolueen ehdokkaana. Hänen vaalikampanjansa oli yhden valokuvan julkaiseminen, jossa hän poseerasi kissa sylissään ja kuvatekstinä oli "Älä äänestä minua".
Musiikkiprojektit

Darkthrone – rummut (basso, kitara, laulu) (1986–)
Dødheimsgard – basso, laulu (1994–1995)
Valhall – rummut (1987–1989)
Isengard – rummut, kitara, basso, syntetisaattori, laulu (1989–1995)
Neptune Towers – syntetisaattori (1993–1995)
Storm – rummut, laulu (1995)
Eibon – rummut (1999–)
Strid
Vombator
DJ Ebola
Muut yhtyeet

Satyricon – sanoitukset kappaleeseen "Du Som Hater Gud", lyömäsoittimet kappaleissa "Prime Evil Renaissance" ja "Havoc Vulture"
Ulver – laulu kappaleessa "A Song Of Liberty Plates 25–27" albumilla Themes from William Blake's The Marriage of Heaven and Hell (1998)
Aura Noir – laulu albumeilla Increased Damnation (2000) ja The Merciless (2004)
Cadaver Inc. – laulu
Thorns – kitara, rummut
Audiopain – sanoitukset
Seth – sanoitukset
Fuck You All – bassokitara
Red Harvest –laulu kappaleessa "Absolut Dunkel:heit" albumilla Cold Dark Matter
Aiheesta muualla

Tyrant Syndicate Productions
Peaceville Records
Fenrizin haastattelu (Arkistoitu – Internet Archive) (englanniksi)
Take Me to Your Fenriz (Arkistoitu – Internet Archive)
Belgian Grand Prix 2004

|  Belgian Grand Prix 2004  |
| --- | --- |
 14. osakilpailu 18 osakilpailusta kaudella 2004. 

Päivämäärä:  29. elokuuta 2004
Sijainti:  Circuit de Spa-Francorchamps, Belgia
Ratatyyppi:  Moottorirata
Radan pituus:  6,976 km
Kilpailun pituus:  44 kierrosta, 306,944 km
Sää:   Puolipilvinen, kuiva
Paalupaikka
Kuljettaja:   Jarno Trulli   (Renault)
Paaluaika:  1.56,232
Palkintokoroke
Voittaja:   Kimi Räikkönen   (McLaren-Mercedes)
Toinen:   Michael Schumacher   (Ferrari)
Kolmas:   Rubens Barrichello   (Ferrari)
Nopein kierros
Kuljettaja:   Kimi Räikkönen   (McLaren-Mercedes)
Kierrosaika:  1.45,108 (kierroksella 42)
Belgian Grand Prix 2004 (virallisesti LXI Foster's Belgian Grand Prix) oli Formula 1 -kauden 2004 14. osakilpailu, joka ajettiin 29. elokuuta 2004 Spa-Francorchampsin radalla Belgiassa. Kilpailun voitti McLarenin Kimi Räikkönen, jolle voitto oli kauden ensimmäinen ja uran toinen. Toiseksi sijoittui Ferrarin Michael Schumacher joka varmisti uransa seitsemännen maailmanmestaruuden.
Marraskuussa Belgian GP valittiin F1 Racing -lehden kansainvälisessä lukijaäänestyksessä kauden parhaaksi kilpailuksi.
Vapaat harjoitukset > Perjantain ensimmäinen harjoitusjakso

| Sija | Nro | Kuljettaja | Talli | Aika | Ero |
| --- | --- | --- | --- | --- | --- |
| 1 | 35 |  Anthony Davidson | BAR-Honda | 1.45,104 |   |
| 2 | 1 |  Michael Schumacher | Ferrari | 1.45,408 | +0,304 |
| 3 | 2 |  Rubens Barrichello | Ferrari | 1.45,605 | +0,501 |
| 4 | 37 |  Björn Wirdheim | Jaguar-Cosworth | 1.46,658 | +1,554 |
| 5 | 6 |  Kimi Räikkönen | McLaren-Mercedes | 1.46,674 | +1,570 |
| 6 | 8 |  Fernando Alonso | Renault | 1.46,679 | +1,575 |
| 7 | 14 |  Mark Webber | Jaguar-Cosworth | 1.46,782 | +1,678 |
| 8 | 15 |  Christian Klien | Jaguar-Cosworth | 1.46,809 | +1,705 |
| 9 | 4 |  Antonio Pizzonia | Williams-BMW | 1.47,083 | +1,979 |
| 10 | 38 |  Ryan Briscoe | Toyota | 1.47,506 | +2,402 |
| 11 | 9 |  Jenson Button | BAR-Honda | 1.47,511 | +2,407 |
| 12 | 3 |  Juan Pablo Montoya | Williams-BMW | 1.47,506 | +2,456 |
| 13 | 10 |  Takuma Satō | BAR-Honda | 1.47,618 | +2,514 |
| 14 | 11 |  Giancarlo Fisichella | Sauber-Petronas | 1.47,648 | +2,544 |
| 15 | 5 |  David Coulthard | McLaren-Mercedes | 1.47,650 | +2,546 |
| 16 | 12 |  Felipe Massa | Sauber-Petronas | 1.47,765 | +2,661 |
| 17 | 7 |  Jarno Trulli | Renault | 1.47,829 | +2,725 |
| 18 | 16 |  Ricardo Zonta | Toyota | 1.48,642 | +3,538 |
| 19 | 17 |  Olivier Panis | Toyota | 1.48,834 | +3,730 |
| 20 | 19 |  Giorgio Pantano | Jordan-Ford | 1.50,165 | +5,061 |
| 21 | 40 |  Bas Leinders | Minardi-Cosworth | 1.50,311 | +5,207 |
| 22 | 39 |  Timo Glock | Jordan-Ford | 1.50,317 | +5,213 |
| 23 | 20 |  Gianmaria Bruni | Minardi-Cosworth | 1.50,531 | +5,427 |
| 24 | 18 |  Nick Heidfeld | Jordan-Ford | 1.50,805 | +5,701 |
| 25 | 21 |  Zsolt Baumgartner | Minardi-Cosworth | 1.50,950 | +5,846 |
Vapaat harjoitukset > Perjantain toinen harjoitusjakso

| Sija | Nro | Kuljettaja | Talli | Aika | Ero |
| --- | --- | --- | --- | --- | --- |
| 1 | 6 |  Kimi Räikkönen | McLaren-Mercedes | 1.44,701 |   |
| 2 | 9 |  Jenson Button | BAR-Honda | 1.45,015 | +0,314 |
| 3 | 1 |  Michael Schumacher | Ferrari | 1.45,137 | +0,436 |
| 4 | 34 |  Anthony Davidson | BAR-Honda | 1.45,437 | +0,736 |
| 5 | 10 |  Takuma Satō | BAR-Honda | 1.45,451 | +0,750 |
| 6 | 5 |  David Coulthard | McLaren-Mercedes | 1.45,507 | +0,806 |
| 7 | 4 |  Antonio Pizzonia | illiams-BMW | 1.45,559 | +0,858 |
| 8 | 2 |  Rubens Barrichello | Ferrari | 1.45,625 | +0,924 |
| 9 | 8 |  Fernando Alonso | Renault | 1.45,658 | +0,957 |
| 10 | 3 |  Juan Pablo Montoya | Williams-BMW | 1.45,678 | +0,997 |
| 11 | 12 |  Felipe Massa | Sauber-Petronas | 1.45,960 | +1,259 |
| 12 | 11 |  Giancarlo Fisichella | Sauber-Petronas | 1.45,978 | +1,277 |
| 12 | 14 |  Mark Webber | Jaguar-Cosworth | 1.46,471 | +1,770 |
| 14 | 17 |  Olivier Panis | Toyota | 1.46,528 | +1,827 |
| 15 | 16 |  Ricardo Zonta | Toyota | 1.46,902 | +2,201 |
| 16 | 7 |  Jarno Trulli | Renault | 1.46,912 | +2,211 |
| 17 | 37 |  Björn Wirdheim | Jaguar-Cosworth | 1.47,265 | +2,564 |
| 18 | 15 |  Christian Klien | Jaguar-Cosworth | 1.47,370 | +2,669 |
| 19 | 38 |  Ryan Briscoe | Toyota | 1.47,634 | +2,933 |
| 20 | 21 |  Zsolt Baumgartner | Minardi-Cosworth | 1.48,687 | +3,986 |
| 21 | 18 |  Nick Heidfeld | Jordan-Ford | 1.48,803 | +4,102 |
| 22 | 39 |  Timo Glock | Jordan-Ford | 1.48,817 | +4,116 |
| 23 | 19 |  Giorgio Pantano | Jordan-Ford | 1.48,962 | +4,261 |
| 24 | 40 |  Bas Leinders | Minardi-Cosworth | 1.49,480 | +4,779 |
| 25 | 20 |  Gianmaria Bruni | Minardi-Cosworth | 1.49,742 | +5,041 |
Vapaat harjoitukset > Lauantain ensimmäinen harjoitusjakso

Lauantain ensimmäinen harjoitusjakso peruttiin sateen ja sumun takia.
Vapaat harjoitukset > Lauantain toinen harjoitusjakso

Lauantain toinen harjoitusjakso lyhennettiin 15 minuuttiin.
| Sija | Nro | Kuljettaja | Talli | Aika | Ero |
| --- | --- | --- | --- | --- | --- |
| 1 | 2 |  Rubens Barrichello | Ferrari | 1.57,085 |  |
| 2 | 1 |  Michael Schumacher | Ferrari | 1:57,906 | +0,821 |
| 3 | 6 |  Kimi Räikkönen | McLaren-Mercedes | 1.57,975 | +0,890 |
| 4 | 11 |  Giancarlo Fisichella | Sauber-Petronas | 1.58,138 | +1,053 |
| 5 | 5 |  David Coulthard | McLaren-Mercedes | 1.58,434 | +1,349 |
| 6 | 12 |  Felipe Massa | Sauber-Petronas | 1.58,864 | +1,779 |
| 7 | 9 |  Jenson Button | BAR-Honda | 1.59,182 | +2,097 |
| 8 | 7 |  Jarno Trulli | Renault | 1.59,519 | +2,434 |
| 9 | 10 |  Takuma Satō | BAR-Honda | 2.00,088 | +3,003 |
| 10 | 8 |  Fernando Alonso | Renault | 2.01,475 | +4,390 |
| 11 | 16 |  Ricardo Zonta | Toyota | 2.02,175 | +5,090 |
| 12 | 15 |  Christian Klien | Jaguar-Cosworth | 2.02,411 | +5,326 |
| 13 | 14 |  Mark Webber | Jaguar-Cosworth | 2.02,501 | +5,416 |
| 14 | 3 |  Juan Pablo Montoya | Williams-BMW | 2.02,559 | +5,474 |
| 15 | 17 |  Olivier Panis | Toyota | 2.02,592 | +5,507 |
| 16 | 18 |  Nick Heidfeld | Jordan-Ford | 2.03,556 | +6,471 |
| 17 | 19 |  Giorgio Pantano | Jordan-Ford | 2.04,131 | +7,046 |
| 18 | 20 |  Gianmaria Bruni | Minardi-Cosworth | 2.05,485 | +8,400 |
| 19 | 4 |  Antonio Pizzonia | Williams-BMW | 2.07,337 | +10,252 |
| 20 | 21 |  Zsolt Baumgartner | Minardi-Cosworth | 2.09,428 | +12,343 |
Aika-ajot

| Sija | Nro | Kuljettaja | Talli | Aika | Ero |
| --- | --- | --- | --- | --- | --- |
| 1 | 7 |  Jarno Trulli | Renault | 1.56,232 |   |
| 2 | 1 |  Michael Schumacher | Ferrari | 1.56,304 | +0,072 |
| 3 | 8 |  Fernando Alonso | Renault | 1.56,686 | +0,454 |
| 4 | 5 |  David Coulthard | McLaren-Mercedes | 1.57,990 | +1,758 |
| 5 | 11 |  Giancarlo Fisichella | Sauber-Petronas | 1.58,040 | +1,808 |
| 6 | 2 |  Rubens Barrichello | Ferrari | 1.58,175 | +1,943 |
| 7 | 14 |  Mark Webber | Jaguar-Cosworth | 1.58,729 | +2,497 |
| 8 | 12 |  Felipe Massa | Sauber-Petronas | 1.59,008 | +2,776 |
| 9 | 17 |  Olivier Panis | Toyota | 1.59,552 | +3,320 |
| 10 | 6 |  Kimi Räikkönen | McLaren-Mercedes | 1.59,635 | +3,403 |
| 11 | 3 |  Juan Pablo Montoya | Williams-BMW | 1.59,681 | +3,449 |
| 12 | 9 |  Jenson Button | BAR-Honda | 2.00,237 | +4,005 |
| 13 | 15 |  Christian Klien | Jaguar-Cosworth | 2.01,246 | +5,014 |
| 14 | 4 |  Antonio Pizzonia | Williams-BMW | 2.01,447 | +5,215 |
| 15 | 10 |  Takuma Satō | BAR-Honda | 2.01,813 | +5,581 |
| 16 | 18 |  Nick Heidfeld | Jordan-Ford | 2.02,645 | +6,413 |
| 17 | 20 |  Gianmaria Bruni | Minardi-Cosworth | 2.02,651 | +6,419 |
| 18 | 21 |  Zsolt Baumgartner | Minardi-Cosworth | 2.03,303 | +7,071 |
| 19 | 19 |  Giorgio Pantano | Jordan-Ford | 2.03,833 | +7,601 |
| 20 | 16 |  Ricardo Zonta | Toyota | 2.03,895 | +7,663 |
Kilpailu

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 6 |  Kimi Räikkönen | McLaren-Mercedes | 44 | 1.32.35,274 | 10 | 10 |
| 2 | 1 |  Michael Schumacher | Ferrari | 44 | +3,132 | 2 | 8 |
| 3 | 2 |  Rubens Barrichello | Ferrari | 44 | +4,371 | 6 | 6 |
| 4 | 12 |  Felipe Massa | Sauber-Petronas | 44 | +12,504 | 8 | 5 |
| 5 | 11 |  Giancarlo Fisichella | Sauber-Petronas | 44 | +14,104 | 5 | 4 |
| 6 | 15 |  Christian Klien | Jaguar-Cosworth | 44 | +14,614 | 13 | 3 |
| 7 | 5 |  David Coulthard | McLaren-Mercedes | 44 | +17,970 | 4 | 2 |
| 8 | 17 |  Olivier Panis | Toyota | 44 | +18,693 | 9 | 1 |
| 9 | 7 |  Jarno Trulli | Renault | 44 | +22,115 | 1 |   |
| 10 | 16 |  Ricardo Zonta | Toyota | 41 | Moottori | 20 |   |
| 11 | 18 |  Nick Heidfeld | Jordan-Ford | 40 | +4 krs | 16 |   |
| Kesk. | 3 |  Juan Pablo Montoya | Williams-BMW | 37 | Rengas | 11 |   |
| Kesk. | 4 |  Antonio Pizzonia | Williams-BMW | 31 | Vaihteet | 14 |   |
| Kesk. | 9 |  Jenson Button | BAR-Honda | 29 | Rengas/Kolari (Baumgartner) | 12 |   |
| Kesk. | 21 |  Zsolt Baumgartner | Minardi-Cosworth | 28 | Kolari (Button) | 18 |   |
| Kesk. | 8 |  Fernando Alonso | Renault | 11 | Moottori | 3 |   |
| Kesk. | 14 |  Mark Webber | Jaguar-Cosworth | 0 | Kolari (Sato) | 7 |   |
| Kesk. | 10 |  Takuma Satō | BAR-Honda | 0 | Kolari (Webber) | 15 |   |
| Kesk. | 20 |  Gianmaria Bruni | Minardi-Cosworth | 0 | Kolari (Baumgartner ja Pantano) | 17 |   |
| Kesk. | 19 |  Giorgio Pantano | Jordan-Ford | 0 | Kolari (Bruni) | 19 |  |
Kilpailu > Johtokierrokset

| Nro | Kuljettaja | Talli | Kierrokset |
| --- | --- | --- | --- |
| 7 |  Jarno Trulli | Renault | 1–9 |
| 8 |  Fernando Alonso | Renault | 10–11 |
| 6 |  Kimi Räikkönen | Mclaren-Mercedes | 12–13, 17–29, 31–44 |
| 3 |  Juan Pablo Montoya | Williams-BMW | 14 |
| 1 |  Michael Schumacher | Ferrari | 15, 30 |
| 4 |  Antonio Pizzonia | Williams-BMW | 16 |
Muuta

Ferrarin 700:s GP.
Renault-moottorin 350. kilpailu.
Renault-moottorin 140. paalupaikka.
Antonio Pizzonian uran ensimmäinen johtokierros.
Christian Klienin uran ensimmäiset MM-pisteet.
Olivier Panisin uran viimeinen MM-piste.
Michael Schumacher varmisti kuljettajien maailmanmestaruuden sijoittumalla toiseksi.
Aiheesta muualla

Belgian GP 2004 - F1-ruutu (Arkistoitu – Internet Archive)
Formula 1 -kausi 2004
| 0 | 1 | 2 | 3 | 4 | 5 |
| --- | --- | --- | --- | --- | --- |
|  Australia |  Malesia |  Bahrain |  San Marino |  Espanja |  Monaco |
|  Eurooppa |  Kanada |  Yhdysvallat |  Ranska |  Iso-Britannia |  Saksa |
|  Unkari |  Belgia |  Italia |  Kiina |  Japani |  Brasilia |
Formula 1 -luokan Belgian Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 |  |  |  |  |  |
Radat: Circuit de Spa-Francorchamps (1950–1956, 1958, 1960–1968, 1970, 1983, 1985–2002, 2004–2005, 2007–) Nivelles-Baulers (1972, 1974) Circuit Zolder (1973, 1975–1982, 1984)
CTF Finance Centre

| Guangzhou CTF Finance Centre |
| --- | --- |

Tiedot
Koordinaatit:  23°07′13″N, 113°19′14″E
Avajaiset:  2016
Korkeus
Antenni:  530 m
Kattokorkeus:  530 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
CTF Finance Centre (kiin.: 广州周大福金融中心; Jyutping: Gwong2zau1 Zau1daai6fuk1 Gam1jung4 Zung1sam1; pinyin: Guǎngzhōu Zhōudàfú Jinróng Zhōngxīn) tai East Tower (kiin.: 广州东塔; Jyutping: Gwong2zau1 Dung1taap3; pinyin: Guǎngzhōu Dōngtǎ) on 530 metriä korkea monikäyttöinen pilvenpiirtäjä Kantonissa Guangdongin maakunnassa Kiinassa. Rakennus valmistui lokakuussa 2016. Se on Kantonin korkein valmis rakennus, Kiinan kolmanneksi korkein ja maailman kahdeksanneksi korkein. Rakennuksessa on yhteensä 111 maanpäällistä ja viisi maanalaista kerrosta, ja siellä on ostoskeskus, toimistoja, huoneistoja ja hotelli. Pilvenpiirtäjän bruttopinta-ala on 507 681 neliömetriä, josta hieman yli 20 prosenttia ei kuulu itse pilvenpiirtäjään, vaan siihen liittyvään korokkeeseen.
CTF Finance Centre sijaitsee 27 000 neliömetrin tontilla Zhujiang donglun varrella Zhujiangin uudessa kaupungissa Kantonin keskeisellä bisnesalueella. Naapurustossa pilvenpiirtäjä sijaitsee keskiakselin itäpuolella, ja sen alla on maanalainen ostoskeskus ja yhteydet joukkoliikenteeseen. CTF-keskus on osa Kantonin kaksoistorneja. Parin toinen torni, 439 metriä korkea Guangzhou International Finance Center, sijaitsee akselin toisella puolella ja tunnetaan myös länsitornina. Rakennus tunnetaan siksi myös itätornina. Molemmilla torneilla on samanlainen korkeus, koko ja toiminta, ja ne sijaitsevat lähellä 604 metriä korkeaa Kantonin televisiotornia.
Chow Tai Fook Enterprises omistaa CTF Finance Centren, jossa on maailman nopeimmat hissit, joiden nopeus on jopa 21 m/s.
Aiheesta muualla

Kuvia tai muita tiedostoja aiheesta CTF Finance Centre Wikimedia Commonsissa
Shimao International Plaza

| Shimao International Plaza |
| --- | --- |
 Shimao International Plaza vuonna 2007.
Tiedot
Sijainti:  Shanghai, Kiina
Koordinaatit:  31.236°N, 121.471°E
Rakennettu:  2001–2006
Käyttötarkoitus:  sekakäyttö
Tila:  valmis
Yritykset
Arkkitehti:  Ingenhoven Overdiek und Partners
Kehittäjä:  Shimao Group
Tekniset tiedot
Kerroksia:  60 + 3 maan alla
Korkeus
Antenni:  333,3 m
Kattokorkeus:  333,3 m
Ylin kerros:  246 m
 SkyscraperPage.com 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Shimao International Plaza (kiin.: 上海世茂国际广场; pinyin: Shànghǎi Shìmào guójì guǎngchǎng) on Shanghaissa Kiinassa sijaitseva 333 metriä korkea pilvenpiirtäjä, joka on kaupungin neljänneksi korkein rakennus. Se rakennettiin vuosina 2001–2006.
Shimao International Plazassa on hotelli, toimistotiloja ja vähittäismyyntiliikkeitä. Siinä on 60 kerrosta, ja se on valmistettu betonista. Rakennus sijaitsee Nanjing-kadulla, jolla vierailee päivittäin 1,5 miljoonaa ihmistä.
Bluesounds

Bluesounds oli suomalainen rock-yhtye, joka toimi vuosina 1979–1982. Esikoisalbum Blackin katsotaan kuuluvan suomalaisen englanninkielisen rockin klassikoihin. Dave Lindholmin ja Ari Vaahteran johtama yhtye keikkaili myös ulkomailla. Vuonna 1982 Bluesounds hiljalleen hajosi, kun johtokaksikolla oli erimielisyyksiä ja Lindholm liittyi Sleepy Sleepers -yhtyeeseen uudelleen.
Historia

Bluesoundsin historia alkaa loppuvuodesta 1979, jolloin trioon kuuluivat Dave Lindholm (kitara, laulu), Ari Vaahtera (basso) ja Urpo "Zape" Leppänen (rummut). Kokoonpanon jäsenet olivat ennestään tuttuja, ja muusikoiden historiaan kuuluu muun muassa sellaisia yhtyeitä kuin Kalevala, Orfeus, The Esquires, Mosaic, The First, Orient Express ja Limousine. Dave ja Zape kohtasivat Vanhan Polin baaritiskillä, ja Zape ehdotti yhteisen bändin perustamista. Ensin basistiksi mietittiin jotakuta toista, sitten Dave innostui Ari Vaahterasta. Zape oli soittanut Vaahteran kanssa Kalevalassa, mutta Davella ja Vaahteralla ei ollut yhteistyötä ennen Bluesoundsia. Alkuun trio jammaili tuntikausia keskenään, mutta ei vielä kutsunut itseään bändiksi ja piti matalaa profiilia, vaikka homma tuntui toimivan. Ryhmän tuttavapiiri taas tuntui olevan sitä mieltä, ettei homma toimi: "[ne] sanoi ettei siitä mitään tuu. Ödnerin Janne [..] oli oikeestaan ainoo, joka osas kattoo eteenpäin. Davelle tilanne oli vaikee kun se oli pyörinyt Sliippareiden (Sleepy Sleepers) kans ja oli tietyllä tavalla ryvettyny", muistelee Zape Leppänen Lamppu Laamasen kirjassa Dave Lindholm : levytyksiä 30 vuotta. Dave Lindholm puolestaan totesi Helsingin Sanomien haastattelussa vuonna 1987, että "Ari Vaahtera oli sen bändin ydin. Se iski mulle käteen Talking Headsien levyn ja sanoi, että kuunteles tosta."
Historia > Vuosi 1980: levyt Black ja On

Yhtyeen ensisingle oli Cigarette Lean / Love Electric lokakuussa 1979, ja bändin keikkoja alkoi myydä Lido Salosen ohjelmatoimisto. Debyyttilevykin julkaistiin pian: Black äänitettiin maaliskuussa 1980, ja levy saatiin purkkiin kolmessa päivässä; myyntiin se tuli loppukeväästä. Levyn tuottajana hääri yhtye ja kappaleet sävelsi Lindholm – levyä pidettiin onnistuneena. Levyn miksasi Ari Vaahtera, joka sai samalla oppia studiotekniikkaa – tosin paremmin vasta jälkikäteen, kun hän luki alan lehdestä jutun, jossa kerrottiin kuinka esimerkiksi kaikuja voi lisätä. Tai kuten hän kuvailee Lamppu Laamasen kirjassa: "[..] menin suu vaahdossa sanoo Atte Blomille, että tää juttu pitää miksaa uudestaan. Studiossa sanoin sit Vikstedtin Makulle, että kerro mitä toi ja toi laite tekee, ja sit alettiin tuhoo niitä ääniä." Dave Lindholm ei ollut paikalla, "[..] ja se suuttu hirveesti. Sen mielestä se oli jollain tavalla tuhottu, mut sit myöhemmin se oppi ymmärtämään." Lindholm kuitenkin ilmeisesti suuttui sen verran kovasti, ettei keikoilla soitettu yhtään Black-levyn kappaletta vuoteen.
Vesa Kontiainen kuvailee, että levyn A-puoli oli tummasävyisempi, jopa synkeä, kun taas B-puoli poikkeaa siitä. Vaikka Dave tuohtui Ari Vaahteran miksauksista, levy sai oikein hyvät arvostelut. Soundi-lehden Jussi Niemi toteaa numerossa 6/80, että kokoonpano toimii yhdessä saumattomasti. Tunnelma on intensiivinen ja intiimi, eikä mitään turhaa ole tungettu mukaan. "Ilmankos sointi sitten kuulostaakin niin täyteläiseltä." Parhaimmillaan levy oli myyntilistoilla sijalla 14, ja pysyi listoilla 17 viikkoa. Kiinnostusta riitti Ruotsista ja Saksasta saakka, ja näissä maissa Bluesound kävi soittamassakin. Syksyllä 1980 julkaistiin toinen single Thank You Very Mush / The Possible Way. Vielä 1980 lopulla julkaistiin yhtyeen kakkoslevy On. Kakkoslevy sisälsi livetaltiointeja kahdelta keikalta eli Tampereen ylioppilastalolta 28.6.1980 ja Helsingin Vanhalta Ylioppilastalolta 5.9.1980. Livelevyn kappaleita ei ollut julkaistu aiemmin, ja tällä kertaa miksauksen hoiti Markus Vikstedt. Levyllä julkaistiin muun muassa kappale ”Tears” ja Al Greenin alun perin levyttämä ”Take Me to the River”, jonka laulaa Zape Leppänen. Lamppu Laamasen kirjassa Zape kertoo, että Lindholm olisi halunnut, että Leppänen laulaisi enemmänkin. Zape muistelee: "[Daven] mielestä livetilanne oli paras tapa hoitaa se levy, ettei siitä tullut toista Blackia." Levy ei kuitenkaan sijoittunut listoilla.
Historia > Vuosi 1981: levyt Native Sons of a Far-away Country ja Greta's Hits

Bluesounds keikkaili kovasti vuonna 1981 ja julkaisi myös useita singlejä. Neljäs single, Lost Country Music / Lonely No More, päätyi Soundi-lehteen Juha Torvisen arvosteluun. Torvinen kehuu Lindholmia yhdeksi Suomen kovimmista kitaristeista, jolla on tyylitajua: "[sitä] ilman ei onnistu hommat, vaikka olisi kaksikymmentä sormea [..] Ei tämä ole Bluesoundsien eikä Lindholmin parasta antia, mutta aivan riittävän leppoisa ollakseen Kuukauden toinen kotimainen." Viides singlejulkaisu oli There's a Friend / Out & Ahead, jonka Waldemar Wallenius haukkui Soundissa 7/81: "Laulusolisti laulaa nenäänsä venytellen ja soittajat soittavat laiskasti. Kummallinen yhtye ja kummallisen turha single." Kuudes single jäi julkaisematta, vaikka se ehti jo masterointivaiheeseen. Sekä viides että julkaisematon kuudes single äänitettiin Finnvoxin studiolla.
Kolmas levy Native Sons of a Far-away Country julkaistiin huhtikuussa 1981, ja levynteko kesti syksystä 1980 tammikuuhun 1981 – Dave tosin kaipaili pidempääkin kypysyttelyä albumille. Jälleen Soundin Jussi Niemi piti levystä: "[Onnistunutta] kokonaisuutta on jännästi maustettu pikku kikoilla [..] Mausteet on viskattu soppaan kuitenkin harkiten ja perustyylille uskollisella niukalla kädellä ja siksipä niiden myönteinen vaikutus tuleekin niin tehokkaasti esiin." Kolmoslevy sijoittui debyyttiä paremmin listoille, se nousi peräti sijalle 11, joka oli yhtyeen paras listasijoitus. Levy poiki bändille keikkoja Saksaan, Tanskaan ja Ruotsiin.
Yhtyeen neljäs levy tuli kauppoihin lokakuussa 1981. Greta's Hits sisälsi kaikki siihen mennessä julkaistut Bluesounds-singlet. Lisäksi levyllä oli mukana aiemmin julkaisematta jäänyt single Señor Bo. Myyntilistoille levy ei päässyt, vaikka esimerkiksi Asko Alanen kehui kokoelmaa Soundissa: "Uljaista balladeista (eritoten ”Lost Country Music”), hauskoista hölkistä ja svengaavista rockeista muodostuu maukas ja vaihteleva valikoima, joka on omiaan vaikkapa jokapäiväiseen kuunteluun." Kesän lopulla yhtyeellä oli Vanhalla yli kolmituntinen megakeikka, mutta loppuvuosi oli rauhallista. Bluesoundsiin tosin liittyi neljäs jäsen: kosketinsoittaja Tapio "Tapsa" Niemelä.